***Αθήνα, 11 Μαΐου 2017***

**Προς**

**Γιάννη και Ελένη Γαρεδάκη**

**Μουσείο Τυπογραφίας**

**Βιοτεχνικό Πάρκο Χανίων**

Αγαπητή Ελένη, αγαπητέ Γιάννη,

Η πραγματοποίηση αυτού του Συνεδρίου των Ευρωπαϊκών Μουσείων Τυπογραφίας στα Χανιά, όπου εσείς πρωτοπόροι και με δικές σας μόνο προσπάθειες, δημιουργήσατε αυτό το χώρο Πολιτισμού και Ιστορίας στην Ελλάδα, αποτελεί δικαίωση και κατάκτησή σας και σας συγχαίρω από καρδιάς.

Την μεγαλύτερη κινητήρια δύναμη του κόσμου, στον Πολιτισμό και την Ιστορία, έδωσε η εφεύρεση του Γουτεμβέργιου, γιατί παρείχε τη δυνατότητα, ο γραπτός λόγος να γίνει κτήμα όλων των ανθρώπων, σε όλο τον κόσμο και σε κάθε γλώσσα.

Πραγματική επανάσταση, η οποία συνεχίζεται με ταχύτατους ρυθμούς στα χρόνια της πληροφορικής και του Ίντερνετ. Το γραπτό κείμενο όμως, τα βιβλία, τα έντυπα, οι εφημερίδες, μπορεί να οπισθοχωρούν, ποτέ όμως, δεν θα χάσουν την αξία τους. Άλλη η χαρά, η συμμετοχή και η ωφέλεια στην γνώση με το ξεφύλλισμα, και άλλο η οπτική ανάγνωση σε μια οθόνη. Και για να γίνει αυτό οφείλουμε όλοι να συμβάλλουμε.

Συγχαρητήρια και πάλι και σε σας και στους συμμετέχοντες.

Θα περιμένω την σχετική έκδοση με τα πρακτικά του.

Καλή επιτυχία.

**ΔΗΜΗΤΡΙΟΣ Γ. ΣΙΟΥΦΑΣ**

**πρώην Πρόεδρος της Βουλής των Ελλήνων**